Diari Oficial de la Generalitat Valenciana


Sumari del DOGV 8503, del 11-03-2019 (2019/2288)

Extracte de la Resolució d'1 de març de 2019, del rector, per la qual es convoca una beca en l'edició 23ª Beca Pedro Marco 2019.
--------------------------------------------------------------------------------------------------------------------------------

### Dades del document

Número de DOGV
:   8503

Data del DOGV
:   11-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2288


Data del document
:   01-03-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució d'1 de març de 2019, del rector, per la qual es convoca una beca en l'edició 23ª Beca Pedro Marco 2019. [2019/2288]  
BDNS (identif.): 442692.  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:   
http://www.pap.minhap.gob.es/bdnstrans  
  
Primer. Persones beneficiàries  
Pot participar:  
Llicenciats o Graduats en Belles Arts i alumnes de 4t curs de grau, de màster o de postgrau impartits en qualsevol de les Facultats de Belles Arts del territori espanyol i amb el límit de 30 anys d'edat en el moment de presentar la documentació.  
  
Segon. Objecte  
L'objecte d'aquesta convocatòria és la dotació d'una beca per al desenvolupament d'un projecte artístic vinculat a Requena i la seua comarca, amb la finalitat de promoure aportacions artístiques de l'àrea plàstica que contribuïsquen al foment i la divulgació de l'entorn de Requena i la seua antiga vila.  
Amb aquest, es pretén aportar una plataforma que servisca com a proposta i difusió dels treballs de l'alumnat de Belles Arts del territori espanyol.  
  
Tercer. Bases reguladores  
Accessibles en la pàgina web del Departament de Dibuix, en l'adreça següent: https://www.upv.es/entidades/DD/ (apartat Administració).  
  
  
Quart. Quantia  
Es concedeix una beca dotada amb un import de 3.000 euros i l'estada en una casa estudi de la vila de Requena. Es rep la meitat de la beca a l'inici del període de gaudi d'aquest i la resta, a la finalització.  
  
La present convocatòria es finança de la forma següent:  
- 1.500 euros a càrrec de la Universitat Politècnica de València (300 euros per cada departament de la Facultat de BA, en aquest cas, el Dep. de Dibuix; el Dep. de Pintura; el Dep. d'Escultura; el Dep. de Conservació i Restauració de Béns Culturals, i el Dep. de Comunicació Audiovisual, Documentació i Història de l'Art).  
Aquest import és amb càrrec al Departament de Dibuix a la partida pressupostària 471853145 422 47873, aplicable a l'exercici 2019, i es constata que hi ha crèdit pressupostari adequat i suficient.  
- 700 euros a càrrec de l'Ajuntament de Requena, més l'organització de l'exposició i l'edició del catàleg.  
- 800 euros a càrrec del Sr. Pedro Marco i cessió de la casa estudi a la vila de Requena.  
La dotació econòmica de la beca està subjecta a la corresponent retenció que estableix la normativa vigent.  
  
Cinquè. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 15 de juny de 2019 a les 15 hores.  
  
València, 1 de març de 2019.- El rector: Francisco José Mora Mas.